SET ปิดบวก 11 จุด รับแรงหนุนหุ้น SCC หลังโชว์กำไรดีเกินคาด จับตา PTTEP ประกาศงบพรุ่งนี้!
SET ปิดบวก 11 จุด รับแรงหนุนหุ้น SCC หลังโชว์กำไรดีเกินคาด จับตา PTTEP ประกาศงบพรุ่งนี้!
SET ปิดบวก 11 จุด รับแรงหนุนหุ้น SCC หลังโชว์กำไรดีเกินคาด จับตา PTTEP ประกาศงบพรุ่งนี้!
29 ม.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,524.59 จุด บวก 11.33 จุด หรือ 0.75% มูลค่าการซื้อขาย 6.42 หมื่นล้านบาท
10 หุ้นดันดัชนีวันนี้

ด้าน น.ส.จิตรา อมรธรรม รองกรรมการผู้จัดการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้เคลื่อนไหวในแดนบวกทิศทางเดียวกับตลาดหุ้นในภูมิภาคเอเชียที่ต่างปรับตัวขึ้น และดาวโจนส์ปรับตัวขึ้นเมื่อคืนนี้ ยกเว้นตลาดหุ้นฮ่องกงที่เพิ่งกลับมาเทรดวันนี้ติดลบไปราว 2%
ทั้งนี้ แม้ว่าตลาดฯรีบาวด์แต่ก็ยังมีความกังวลการแพร่ระบาดไวรัสโคโรนา โดยตลาดบ้านเราได้รับแรงหนุนจากหุ้น SCC หลังประกาศผลกำไรออกมาดีกว่าคาด แต่การที่ศาลรัฐธรมนูญรับวินิจฉึยร่าง พ.ร.บ.งบประมาณรายจ่ายประจำปีงบประมาณ พ.ศ.2563 ทำให้เกิด Take profit หุ้นในกลุ่มรับเหมาฯ แต่ตลาดฯยังยืนในแดนบวกได้ จากนี้ไปก็ต้องรอดูผลกรสอนิจฉัย อย่างไรก็ตาม รัฐบาลยืนยันว่าเตรียมแผนรองรับไว้แล้วหากงบประมาณล่าช้า ความหวังตอนนี้เหลือเพียงแค่การลงทุน เพราะการท่องเที่ยวก็ได้รับผลกระทบจากการแพร่ระบาดไวรัสโคโรนาคงจะหวังพึ่งไม่ได้แล้ว
แนวโน้มการลงทุนในวันพรุ่งนี้ (30 ม.ค.) น.ส.จิตรา กล่าวว่า ตลาดฯคงจะแกว่งไซด์เวย์ออกด้านข้าง เนื่องจากยังต้องเกาะติดสถานการณ์การแพร่ระบาดไวรัสโคโรนา และการทยอยประกาศผลประกอบการของบริษัทจดทะเบียน ซึ่งพรุ่งนี้ PTTEP จะประกาศงบฯ ทำให้นักลงทุนสนใจหุ้นเป็นรายตัว ส่วนคืนนี้ติดตามผลการประชุมธนาคารกลางสหรัฐฯ (เฟด) คาดว่าจะคงอัตราดอกเบี้ยนโยบาย
พร้อมให้แนวรับ 1,500 จุด ส่วนแนวต้าน 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
AOT มูลค่าการซื้อขาย 4,609.23 ล้านบาท  ปิดที่  69.50 บาท เพิ่มขึ้น 1.50 บาท
BAM มูลค่าการซื้อขาย 4,085.83 ล้านบาท  ปิดที่  26.25 บาท เพิ่มขึ้น 0.25 บาท
PTT มูลค่าการซื้อขาย 2,568.34 ล้านบาท  ปิดที่  43.50 บาท ลดลง  0.25 บาท
GPSC มูลค่าการซื้อขาย 2,408.82 ล้านบาท  ปิดที่  89.00 บาท เพิ่มขึ้น 0.75 บาท
KBANK มูลค่าการซื้อขาย 2,223.75 ล้านบาท  ปิดที่ 133.50 บาท ลดลง  2.00 บาท
 
ตลาดหุ้นเอเชีย
